Jokerit

Os Helsingin Jokerit, ou sinxelamente Jokerit, é un equipo profesional de hóckey sobre xeo da cidade de Helsinqui, Uusimaa (Finlandia). Competiu de xeito ininterrompido na SM-liiga, máxima categoría do hóckey sobre xeo finlandés dende 1989 ata 2014, competición que gañou en seis ocasións (cinco dende que adoptou a denominación actual). Entre 2014 e 2022 competiu na Kontinental Hockey League (KHL), sendo o primeiro equipo nórdico en disputar a competición. Dende a tempada 2023-24 compite na liga Mestis, a segunda categoría do hóckey sobre xeo masculino en Finlandia, e xoga os seus partidos como local principalmente no Veikkaus Arena, pavillón con capacidade para 13 349 persoas, aínda que tamén disputa algúns partidos no Helsingin jäähalli, con capacidade para 8 200 persoas.

 Historia 

 Fundación 
280px|miniatura|Os xogadores da sección de hóckey sobre veo do Töölön Vesa Veikko Haapakoski, Pentti Simola e Kai Halimo no período 1955-1964.
O Jokerit de Helsinqui foi fundado o 10 de outubro de 1967, cando se celebrou a xunta constitutiva do club na que o empresario da construción Aimo Mäkinen e os pintores Eino Syrjänen e Reino Vilen asinaron a carta fundación. O novo equipo naceu sobre a base do Töölön Vesa, un club polideportivo que xa existía na capital finlandesa que debido ás dificultades económicas tivo que suprimir a súa sección de hóckey sobre xeo. Segundo as mesmas novas, Mäkinen mercou o club, asumiu a súa débeda e todos os xogadores do Vesa, liderados polo xogador estrela Timo Turunen foron traspasados a Jokerit. O primeiro partido do novo equipo tivo lugar o 10 de novembro, cando se enfrontaron a Upon Pallo da máxima categoría nun encontro de adestramento, que se saldou coa vitoria de Jokerit (4-3) ante case 700 persoas.

O público en xeral non coñeceu a nova da fundación do novo equipo ata o 6 de novembro dese mesmo ano, cando o xornal en lingua sueca Nya Pressen publicou a primeira noticia sobre o novo equipo de hóckey sobre xeo. Segundo Seppo Aalto, quen escribiu a historia do club, é algo irónico que as novas sobre Jokerit apareceran precisamente ese día, o "día de Suecia" nun xornal en sueco, xa que o tema lingüístico ten sido motivo de controversia no hóckey sobre xeo da capital finlandesa.

 Nova etapa na KHL 
miniatura|Jokerit durante un partido da KHL no Hartwall Arena fronte ao Slovan Bratislava en novembro de 2014.
O 28 de xuño de 2013, Harry Harkimo convocou unha rolda de prensa na que comunicou que vendera o Hartwall Areena, o pavillón onde o equipo xoga os seus partidos como local, ao empresario ruso-finlandés Gennady Timchenko (presidente do SKA San Petersburgo), Arkady Rotenberg (presidente do HC Dynamo Moscova) e Boris Rotenberg (copropietario do SKA), xunto cunha opción para comprar unha parte do equipo logo da tempada 2013-14 . Timchenko, xunto cos Rotenberg, teñen dobre nacionalidade rusa e finlandesa. Tamén anunciouse que o club deixaría a SM-liiga despois da tempada 2013-14 e comezaría a tempada 2014-15 da Kontinental Hockey League (KHL). Harkimo seguiría a ser o propietario maioritario e xerente do equipo, mentres que Jari Kurri foi nomeado novo director xeral.

Deste xeito, o Jokerit convertíase no 29º equipo da KHL,Tamén se converteu no primeiro equipo dun país nórdico en participar na competición eurasiática, e no primeiro equipo dun país que non pertencera a un réxime comunista. e deixaba a máxima competición finlandesa no medio das protestas da liga e mesmo de sectores dos seus propios seareiros. A nova da marcha do club á KHL provocou tamén o descontento nos demais clubs da SM-liiga, e mesmo algúns ameazaron ao Jokerit con impedirlle participar na tempada 2013-14 se se unía á KHL, xa que a marcha do equipo de Helsinqui comportaría para os demais clubs numerosas perdas de ingresos por entradas e dereitos de televisión. Finalmente especulouse con que o Jokerit debería pagar aos outros clubs da SM-liiga 5 millóns de Euros como compensación, se ben os termos finais do acordo non foron revelados.

 Saída da KHL (2022) 
En febreiro de 2022, ante a escalada de violencia no leste de Ucraína, xurdiron presións para que Jokerit abandonara a KHL. O martes 22 de febreiro o grupo de seareiros Eteläpääty esixiu que o equipo deixara a competición de xeito inmediato. O director executivo da entidade, Sami Kauhanen, sinalaba entón que Jokerit tiña acordos e obrigas coa liga que debían cumprir. Segundo o comentarista deportivo ruso Lev Lukin, entre os motivos de Jokerit para non abandonar a KHL estarían o feito de competir na mellor liga de Europa e que o seu estadio,  Hartwall Arena, pertence a Gennady Timchenko e á familia Rotenberg dende 2013, polo que o equipo non podería seguir xogando no estadio. Coincidindo co inicio da guerra en Ucraína o 24 de febreiro, varias empresas colaboradoras de Jokerit anunciaron o fin da súa cooperación co equipo a causa da situación en Ucraína, e a empresa Hartwall, principal patrocinador do estadio, anunciou que estaba a valorar se retiraba o seu apoio. Na mañá do 25 de febreiro o equipo emitiu un comunicado no seu sitio web no que anunciaba que suspendía a tempada 2021-22, afirmando que "na situación mundial actual, continuar coa tempada tería sido imposble". O anuncio produciuse despois de que Jari Kurri, director xeral de Jokerit, mantivera conversas coa KHL. Deste xeito o equipo de Helsinqui puña punto e final á tempada antes de comezar os play-offs, nos que debía enfrontarse ao Spartak de Moscova a partir do 1 de marzo.

Logo de retirarse da tempada na KHL o equipo comezou a ofrecer os seus xogadores a equipos da liga finlandesa, entre eles os campións olímpicos con Finlandia Iiro Pakarinen, Petteri Lindbohm, Marko Anttila, Hannes Björninen e Niklas Friman. O 27 de febreiro confirmouse a saída do adestrador Lauri Marjamäki logo de que este asinara con Kärpät, equipo que xa dirixira entre 2013 e 2016, conseguindo co equipo de Oulu dúas ligas (2014 e 2015). O 28 de febreiro anunciouse o traspaso do capitán de Jokerit, Marko Anttila, a Ilves da Liiga.

A situación do equipo é confusa e a afección pregúntase sobre o futuro do equipo. Un grupo de afeccionadas e afeccionados no equipo crearon na rede social Facebook un grupo privado baixo o nome Jokerit takaisin liigaan! (en galego "Jokerit de volta á liga!"), en alusión ao campionato finlandés, integrada por unhas 6 800 persoas. Nunha enquisa realizada no grupo, o regreso do equipo á Liiga recibiu a maior parte dos apoios (490 votos), seguida do ingreso do equipo na Mestis, mentres que a opción de continuar na KHL tan só recibiu 16 votos. Do mesmo xeito sinalábase que o equipo mantén contratos coa KHL.

A principios de abril Jokerit anunciaba na súa conta de Twitter que abandonaba a KHL. Con todo, no momento do anuncio o futuro deportivo do equipo era aínda unha incógnita, se ben especulouse co seu regreso á Liiga, o presidente de SM-liiga Oy sinalaba nesas datas que non houbera negociacións e que a Liiga tería antes que saber cal sería a organización e a propiedade do club, así como o estadio no que podería xogar, aínda que tamén indicou que "non hai oposición en principio".

 Novo inicio na Mestis 
Os Jokerit debutaron na Mestis o 21 de setembro de 2023 fronte o K-Espoo, vixente campión da competición, cunha vitoria na prórroga. O equipo de Espoo chegou poñerse por diante 2-0 no segundo terzo, mais os goles de Alexander Forslund (autor do primeiro gol dos jókers na Mestis) e Emil Oksanen (en superioridade) igualaron a contenda, que caeu do lado capitalino grazas ao gol na prórroga de Leevi Lemberg. O partido, no que antes do inicio celebrouse a cerimonia na que se elevou o bandeirín de campión da tempada 2022-23 do K-Espoo, bateu o récord de asistencia a un xogo da segunda categoría do hóckey sobre xeo finés con 6 982 persoas nas bancadas, superando a asistencia rexistrada o 22 de abril de 2023 durante o terceiro partido das finais entre o K-Espoo e o Ketterä no mesmo escenario.

O debut dos Jokerit na súa pista tivo lugar o 22 de setembro de 2022 coa visita do KOOVEE ao Keravan jäähalli, que rexistrou un cheo con 1 240 persoas nas bancadas. O partido finalizou coa vitoria do equipo de Tampere (2-3), que anotou todos os seus goles no primeiro terzo. O primeiro gol na casa do equipo de Helsinqui foi obra de Mathias Hänninen.

 Pavillóns 

miniatura|400px|O Hartwall Arena durante un partido entre Jokerit e Dinamo Riga en 2018.
Jokerit xogou os seus partidos como local no Helsingin jäähalli entre 1967 e 1997, este pavillón encóntrase en Nordenskiöldinkatu, no barrio de Taka-Töölö.

Dende 1997 o pavillón do Jokerit e Hartwall Arena, localizado no distrito de Keski-Pasila. O pavillón foi remodelado en 2006 e ten unha capacidade para 13 349 espectadores.

 Datos de asistencia 
Dende que se trasladou ao Artwall Areena, o Jokerit conta coa asistencia media máis alta de toda a SM-liiga, chegando na mellor tempada a unha media de 12.232 espectadores por partido para un pavillón con capacidade para 13.665 espectadores na tempada 1997-98. Dende o último título ligueiro conseguido polo equipo en 2002, a media de asistencia ao pavillón foi diminuíndo (con lixeiros ascensos respecto á tempada precedente en 2005 e 2007) ata chegar á media máis baixa dende que o equipo abandonara o Helsingin jäähalli en 1997 con 8.295 espectadores por partido en 2010, dende aquela a asistencia non parou de medrar, situandose por riba dos 9.000 espectadores por partido nas dúas últimas tempadas.Datos de asistencia en www.hockeyarenas.net

 Ano Asistencia media Clasificación en liga regular Clasificación final20029.662320px 120039.5812420049.0937720059.6362220068.734111120078.9282220088.5913420098.456420108.295101020118.4906720129.1736320139.8281520149.25279

 Personalidades 
 Xogadores 
 Equipo actual 

 Capitáns 
miniatura|Ossi Väänänen, capitán do equipo entre 2010 e 2014.
Os diferentes xogadores que teñen sido capitáns do equipo ao longo da súa historia son:
{|
{| class="wikitable" style="text-align: center;"
|colspan=4|
 Capitáns de 1967 a 1987 Nome(s) Período Osmo Kuusisto  1967 a 1969 Erkki Mononen  1969 a 1971 Timo Turunen  1971-1976 Pentti Hiiros  1976 a 1977 Pentti Hiiros, Timo Turunen, Ari Mäkinen  1977-1978 Jari Kapanen  1978 a 1979 Jari Kapanen, Henry Leppä  1979-1980 Henry Leppä  1980 a 1981 Jussi Lepistö  1981 a 1982 Risto Kerminen  1982-1984 Markus Lehto  1984 a 1985 Jari Lindroos  1985 a 1986 Jari Lindroos, Jussi Lepistö  1986 a 1987 Jarmo Koskinen  1987-1989 Anssi Melametsä  1989 a 1991 Waltteri Immonen  1991 a 1999
</td>
 Capitáns dende 1987 Nome(s) Período Antti-Jussi Niemi  1999 a 2000 Ville Peltonen  2001 a 2002 Antti Törmänen  2002 Ville Peltonen  2002 a 2003 Sami Helenius  2003-2004 Juha Lind  2004-2005 Petri Varis  2005 Marko Jantunen  2005 Petri Varis  2006-2009 Antti-Jussi Niemi  2009-2010 Ossi Väänänen  2010-2014 Niko Kapanen  2014-2016 Peter Regin  2016-2020 Marko Anttila  2020-2022
|}

 Números retirados 
 5 Esa Tikkanen 
 24 Waltteri Immonen 
 91 Otakar Janecký

 Adestradores 
250px|miniatura|Jukka Jalonen, adestrador do equipo dende 2016.
Dende 2016 o adestrador do equipo é Jukka Jalonen, que asinou un contrato que o vincula ao equipo de Helsinqui ata o ano 2018. O Jokerit tivo os seguintes adestradores ao longo da súa historia:

 Lista de adestradores do equipo Nome(s) Período Jorma Salmi  1967–1968 Martti Sarlin, Jorma Kyntölä  1968–1969 Aulis Hirvonen  1969–1970 Matti Lampainen  1970–1973 Rauli Virtanen, Matti Lampainen  1973–1974 Boris Maiorov  1974–1976 Jorma Borgström  1976–1977 Jorma Borgström, Pentti Katainen, Timo Turunen  1977–1978 Matti Väisänen  1978–1980 Olli J. Hietanen  1980–1982 Reino Ruotsalainen  1982–1985 Matti Väisänen  1985–1987 Henry Leppä  1987–1988 Kari Mäkinen  1988–1990 Kari Mäkinen, Boris Maiorov  1990–1991 Boris Maiorov  1991–1993 Alpo Suhonen, Leo Äikäs, Hannu Aravirta  1993–1994 Hannu Aravirta  1994–1996 Curt Lundmark  1996–1997 Sakari Pietilä, Curt Lundmark, Hannu Kapanen  1997–1998 Hannu Kapanen, Leo Äikäs, Timo Lahtinen  1998–1999 Erkka Westerlund  1999–2001 Raimo Summanen  2001–2003 Hannu Jortikka  2003–2005 Waltteri Immonen, Curt Lindström  2005–2006 Doug Shedden  2006–2008 Glen Hanlon  2008–2009 Hannu Aravirta, Hannu Jortikka  2009–2010 Hannu Jortikka, Erkka Westerlund  2010–2011 Erkka Westerlund  2011–2012 Tomi Lämsä  2012–2013 Tomi Lämsä, Tomek Valtonen  2013–2014 Erkka Westerlund  2014-2016 Jukka Jalonen  2016-2018 Lauri Marjamäki  2018-2022

 Salóns da fama 
Membros do Hockey Hall of Fame
Un único xogador do Jokerit foi introducido no Hockey Hall of Fame ata 2016, trátase de Jari Pekka Kurri, que foi introducido en 2001 logo de xogar 17 tempadas na National Hockey League nas que se converteu no máximo anotador nado en Europa con 601 goles, 797 asistencias, e 1.398 puntos.

Suomen Jääkiekkoleijonista
Dende que se creou o "Salón da Fama" do hóckey sobre xeo finlandés en 1985 (os denominados Suomen Jääkiekkoleijonista ou Leóns do Hóckey sobre Xeo Finlandés en galego), 31 xogadores que defenderon a camisola de Jokerit foron introducidos:

 Suomen Jääkiekkoleijonista (Leóns do Hóckey Finlandés) Nome(s) Ano de introdución Período(s) Matti Keinonen   1987  1973-75 Ilpo Koskela  1989  1969-75 Jorma Valtonen  1989  1972-74 Veli-Pekka Ketola  1990  1969-70 Lauri Mononen  1991  1969-71, 1972-73 Timo Sutinen  1991  1969-75 Seppo Suoraniemi  1992  1972-74 Henry Leppä  1996  1969-76, 1977-81 Jari Kurri  1998  1977-80, 1994-95 Hannu Kamppuri  1998  1975-79 Timo Blomqvist  2002  1977-80 Raimo Summanen  2004  1993-94 Esa Tikkanen  2004  1999-00 Timo Turunen  2004  1967-76, 1977-78 Hannu Kapanen  2005  1974-77 Markus Ketterer  2005  1985-88, 1991-93, 1997-99 Jari Lindroos  2005  1981-87, 1995-97 Mika Nieminen  2005  1997-98 Pekka Järvelä  2006  1982-83, 1990-93 Hannu Järvenpää  2006  1992-93 Timo Saarikoski  2006  1993-99, 2000-01 Otakar Janecky  2006  1991-99 Antti Törmänen  2007  1990-95, 1996-98, 2000-02 Erik Hämäläinen  2009  1992-95 Tero Lehterä  2009  1995-97, 1999-00 Juha Ylönen  2009  1993-96 Mika Strömberg  2011  1987-99, 2002-03, 2007-08 Juha Lind  2012  1992-97, 1998-99, 2004-05, 2008-10 Pasi Nurminen  2012  1999-01 Ari Sulander  2013  1987-98 Petri Varis  2013  1993-97, 1999-01, 2004-09

 Palmarés 
230px|miniatura|A Kanada-malja, trofeo entregado ao equipo campión dos play-offs e polo tanto campión de Finlandia.
 Trofeos colectivos 
SM-liiga
 A Kanada-malja (Copa Canadá) é entregada anualmente ao equipo vencedor dos play-offs e campión da SM-liiga. É o trofeo principal da SM-liiga. O trofeo foi doado pola comunidade finlandesa do Canadá en 1950. Jokerit gañou proclamouse un total de cinco veces campión de Finlandia: 1992, 1994, 1996, 1997, 2002
 6 medallas de prata como segundo clasificado dos play-offs: 1971, 1983, 1995, 2000, 2005, 2007
 2 medallas de bronce como terceiro clasificado dos play-offs: 1998, 2012

 O Harry Lindbladin muistopalkinto é entregado cada ano ao equipo campión da fase regular dende a fundación da SM-liiga na tempada 1975-76. Jokerit gañou este galardón en seis ocasións: 1983, 1995, 1996, 1997, 2001, 2013

Copas de Europa
 Campión: 1995 e 1996
 Medalla de bronce: 1993

Copa Continental
 Campión: 2003

European Trophy
 Medalla de prata: 2011

 Notas 

 Véxase tamén 

 Ligazóns externas 
 Sitio web oficial do Jokerit 
 Canle do Jokerit en YouTube

Categoría:Jokerit